Tura, timseɛraq ur qqiment ara kan deg timawit, acku nejrent-d abrid ɣer unnar n tira deg uḥric wis sin n tasut tis 19, d imrabḍen d yiserdasen irumyen i yefkan afud ameqqran i usnulfu n tira, anda i d-gemren aṭas n tewsatin n tsekla timawit gar-asen: Jean Mari Dallet, ,Hanoteau et pier bordieu deg-sent kraḍ n leṣnaf: tasrit (Tamacahut, taqesiḍt, timɛayin, atg), tamedyazt (Azuzen, aserqes, adekkar, atg), akked talɣiwin tiwezlanin. Iswi-nsen ur yelli ara d asnerni n tsekla tamaziɣt, maca bɣan kan ad d-gemren ayen i d-yeqqimen uqbel ad yenger imi deg tallit-nni ulac wid ara yarun, am wakken yella wayen i d-yeqqimen d ccfawat deg wallaɣ n yimdanen ladɣa imɣaren d temɣarin ṭṭfen deg tnaṣlit-nsen.